**ประชาสัมพันธ์การรับขึ้นทะเบียนผู้สูงอายุเพื่อรับเงินเบี้ยยังชีพ  
ตามนโยบายรัฐบาล ประจำปีงบประมาณ  2565**

**องค์การบริหารส่วนตำบลแหลมรัง รับขึ้นทะเบียนผู้สูงอายุรายใหม่ รอบที่2 ที่ยังไม่เคยลงทะเบียนมาก่อน ตั้งแต่วันที่ 1 มกราคม 2564 – 25 กันยายน 2564 เวลา 08.30-16.00น. (เว้นวันหยุดราชการ) ณ สำนักงานองค์การบริหารส่วนตำบลแหลมรัง หรือสอบถามหมายเลขโทรศัพท์ 056-039739  
คุณสมบัติของผู้ที่จะลงทะเบียนรับเบี้ยยังชีพผู้สูงอายุ ในปีงบประมาณ 2565  
1. มีชื่อในทะเบียนบ้านอยู่ในเขตองค์การบริหารส่วนตำบลแหลมรัง  
2. เป็นผู้สูงอายุที่เกิดก่อนวันที่ 2 กันยายน 2505 และไม่เคยลงทะเบียนมาก่อนกรณีไม่ปรากฏวันที่ เดือนเกิดในทะเบียนบ้าน ให้ถือว่าบุคคลนั้นเกิดวันที่ 1 มกราคมของปีนั้น และผู้ที่ย้ายทะเบียนบ้านเข้ามาใหม่ในพื้นที่ตำบลแหลมรังภายในเดือนกันยายน 2564  
3. ไม่เป็นผู้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ ได้แก่ เงินบำนาญ เบี้ยหวัด บำนาญพิเศษ  ผู้สูงอายุที่อยู่ในสถานสงเคราะห์ของรัฐ  ผู้ที่ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอย่างอื่นที่รัฐ หรือเทศบาล/อบต จัดให้เป็นประจำ  ยกเว้นเบี้ยพิการ  และเบี้ยผู้ป่วยเอดส์  ตามระเบียบฯ  
4. ไม่เป็นผู้ดำรงตำแหน่งดังนี้ กำนัน/ผู้ใหญ่บ้าน สารวัตรกำนัน ผู้ช่วยผู้ใหญ่บ้าน แพทย์ประจำตำบล ข้าราชการการเมืองระดับชาติและท้องถิ่นทุกรูปแบบ เช่น สมาชิกสภาผู้แทนราษฎร สมาชิกวุฒิสภา สมาชิกสภาองค์การบริหารส่วนตำบล ผู้บริหารองค์การบริหารส่วนตำบล เป็นต้น  
ขั้นตอนการยื่นคำขอ   
              ยื่นได้ตั้งแต่เดือนมกราคม จนถึงเดือนกันยายนของทุกปีให้ผู้ที่จะมีอายุครบ 60 ปี บริบูรณ์ขึ้นไป ในปีงบประมาณถัดไป ลงทะเบียน เพื่อยื่นคำขอรับเงินเบี้ยยังชีพผู้สูงอายุด้วยตนเองต่อองค์การบริหารส่วนตำบลแหลมรังเท่านั้น ผู้สูงอายุจะต้องนำเอกสารหลักฐานประกอบ แบบคำขอลงทะเบียนขอรับเงินเบี้ยยังชีพผู้สูงอายุ โดยมีหลักฐานดังนี้  
1.บัตรประชาชนของผู้สูงอายุ (ไม่รับสำเนาบัตรประชาชน เนื่องจากต้องใช้บัตรประชาชนสแกนเข้าระบบบันทึกข้อมูลเบี้ยยังชีพ)  
2. สำเนาสมุดบัญชีเงินฝากธนาคาร ธกส. /ธนาคารกรุงไทย /ธนาคารออมสิน จำนวน 1 ฉบับ (กรณีประสงค์จะโอนเงินเข้าบัญชีธนาคาร)**